saka rong fase utama: gametofit lan sporofit. Tetanduran paku sing gampang dideleng arupa wangun fase sporofit amarga ngasilaké spora. Wangun génerasi fase gametofit dijenengi protalus (prothallus) utawa protalium (prothallium), sing awujud tetanduran cilik wujud lembaran werna ijo, mèmper lumut ati, ora duwé oyot (nanging duwé rizoid minangka panggantiné), ora duwé watang, ora duwé godhong. Prothallium tuwuh saka spora sing tiba ing papan sing lembab. Saka prothallium tuwuh anteridium (antheridium, organ pangasil spermatozoid utawa sel kelamin jantan) lan arkegonium (archegonium, organ pangasil ovum utawa sel endhog). Pambuahan mutlak merlokaké pambiyantu banyu minangka medhia spermatozoid pindhah nuju arkegonium. Ovum sing wis dibuahi tuwuh dadi zigot, sing yèn wis tekan titi wanciné tuwuh dadi tetanduran paku anyar.